Καθησυχαστικά ζεστή φιλοξενία, χαλαρή και διακριτική όποτε χρειαζόταν· το σπίτι είναι ανώτερο των προσδοκιών και των φωτογραφιών.
H τοποθεσία υπέροχη, εφόσον συνειδητά κανείς και με επίγνωση αναζητά γαλήνη, πανέμορφη θέα αλλ' όχι άγρια, παρά γλυκιά και -σχετική, κατά το δυνατόν στην Τήνο- απομόνωση ― και σοφή, από άποψη ανέμων: λυσσομανά ο Βοριάς ολούθε, εκτός απ' την υπήνεμη βεράντα σου και την μπιζουδάκι παραλία του (παλιού, καλού ;) Αγιοφύλακτου στα λίγα μέτρα μονοπάτι, που μας φυλά απ' το μελτέμι και την αμμοβολή.
Θαυμάσια συντροφιά εν γένει (να εύχεστε κι η Μπήλιω, το τεριέ, να είναι εκεί για να σας γοητέψει), εύστοχες συμβουλές για τις περιπλανήσεις σας (γαστριμαργικές και όχι μόνο) και φρέσκα αυγουλάκια, μποστανικά και άλλα, εκτός απ' τα καλωσορίσματα κεράσματα που ήταν ήδη πλούσια, «...να, επειδή βρέθηκαν».
Συνολικά, μια σπάνια εμπειρία που αξίζει να γίνει συχνή. ;)